รัฐบาลไทย-ข่าวทำเนียบรัฐบาล-พลเอก ไพบูลย์ คุ้มฉายา รองประธานคณะกรรมการมูลนิธิราชทัณฑ์ปันสุข ทำความ ดี เพื่อชาติ ศาสน์ กษัตริย์ ในพระบรมราชูปถัมภ์ ตรวจเยี่ยมทัณฑสถานบำบัดพิเศษหญิง จังหวัดปทุมธานี
วันอังคารที่ 23 มกราคม 2567
23/01/2567
พลเอก ไพบูลย์ คุ้มฉายา รองประธานคณะกรรมการมูลนิธิราชทัณฑ์ปันสุข ทําความ ดี เพื่อชาติ ศาสน์ กษัตริย์ ในพระบรมราชูปถัมภ์ ตรวจเยี่ยมทัณฑสถานบําบัดพิเศษหญิง จังหวัดปทุมธานี
พลเอก ไพบูลย์ คุ้มฉายา รองประธานคณะกรรมการมูลนิธิราชทัณฑ์ปันสุข ทําความ ดี เพื่อชาติ ศาสน์ กษัตริย์ ในพระบรมราชูปถัมภ์ ตรวจเยี่ยมทัณฑสถานบําบัดพิเศษหญิง จังหวัดปทุมธานี โรงพยาบาลธัญบุรี และสถานพินิจและคุ้มครองเด็กและเยาวชนจังหวัดปทุมธานี
ในวันจันทร์ที่ ๒๒ มกราคม ๒๕๖๗ เวลา ๐๙.๐๐ น. พลเอก ไพบูลย์ คุ้มฉายา องคมนตรี รองประธานคณะกรรมการมูลนิธิราชทัณฑ์ปันสุข ทําความ ดี เพื่อชาติ ศาสน์ กษัตริย์ ในพระบรมราชูปถัมภ์ และคณะกรรมการมูลนิธิฯ ประกอบด้วย พลเอก เฉลิมชัย สิทธิสาท องคมนตรี พลอากาศเอก สุบิน ชิวปรีชา กรมวังผู้ใหญ่ในพระองค์ ๙๐๔ พันตํารวจเอก ณรัชต์ เศวตนันทน์ รองเลขาธิการพระราชวัง พลอากาศเอก สมคิด สุขบาง กรมวังผู้ใหญ่ประจําพระองค์ ๙๐๘ นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม ผู้แทนรัฐมนตรีว่าการกระทรวงยุติธรรม นางพงษ์สวาท นีละโยธิน ปลัดกระทรวงยุติธรรม นางจิรภา สินธุนาวา รองปลัดกระทรวงยุติธรรม นายสหการณ์ เพ็ชรนรินทร์ อธิบดีกรมราชทัณฑ์ นายแพทย์โสภณ เอี่ยมศิริถาวร รองอธิบดีกรมควบคุมโรค พร้อมด้วยคณะผู้บริหาร และเจ้าหน้าที่ที่เกี่ยวข้อง ลงพื้นที่ตรวจเยี่ยมทัณฑสถานบําบัดพิเศษหญิง จังหวัดปทุมธานี ตามโครงการราชทัณฑ์ปันสุข ทําความ ดี เพื่อชาติ ศาสน์ กษัตริย์
ปัจจุบันการดําเนินงานตามโครงการราชทัณฑ์ปันสุขฯ ได้ดําเนินการในเรื่องการพัฒนาศักยภาพของผู้ต้องขังเพื่อช่วยงานด้านสาธารณสุขในรูปแบบของอาสาสมัครสาธารณสุขเรือนจํา (อสรจ.) การปรับสิทธิประโยชน์ เพื่อยกระดับมาตรฐานการดูแลสุขภาพผู้ต้องขัง การยกระดับมาตรฐานด้านอนามัยสิ่งแวดล้อมและสุขาภิบาลอาหารและน้ํา การบริหารจัดการค่าใช้จ่ายสําหรับผู้ต้องขังต่างด้าวหรือคนไทยไร้สิทธิ รวมถึงการดูแลผู้ต้องขังพ้นโทษที่มีปัญหาสุขภาพจิต การบําบัดฟื้นฟูผู้ติดยาเสพติดในเรือนจํา การใช้และการบํารุงรักษาครุภัณฑ์พระราชทาน และด้วยพระมหากรุณาธิคุณของพระบาทสมเด็จพระเจ้าอยู่หัว ได้ทรงมีพระเมตตาให้ขยายการดูแลสุขภาพไปยังเด็กและเยาวชนที่อยู่ในความดูแลและควบคุมของกรมพินิจและคุ้มครองเด็กและเยาวชน โดยทรงเล็งเห็นว่า เด็กและเยาวชนที่อยู่ในศูนย์ฝึกและอบรมเด็กและเยาวชน และสถานพินิจและคุ้มครองเด็กและเยาวชน ควรจะได้รับการดูแลทั้งสุขภาพกายและสุขภาพจิตให้มีความแข็งแรง เพื่อเติบโตเป็นผู้ใหญ่ที่ดีในวันข้างหน้า ทัณฑสถานบําบัดพิเศษหญิง จังหวัดปทุมธานี เป็นทัณฑสถานหญิงบําบัดรักษา อบรมและฝึกวิชาชีพผู้ต้องขังหญิงที่ต้องโทษเกี่ยวกับคดียาเสพติดให้โทษ ปัจจุบันมีผู้ต้องขังหญิงทั้งสิ้น จํานวน ๙๔๐ คน (ข้อมูล ณ วันที่ ๒๒ มกราคม ๒๕๖๗) ทัณฑสถานบําบัดพิเศษหญิง ได้รับพระราชทานครุภัณฑ์ทางการแพทย์ ๒๓ รายการ จํานวน ๒๗ ชิ้น รวมถึงเครื่องมือแพทย์ด้านทันตกรรม และการใช้หุ่นสาธิต CPR ให้กับ อสรจ. จํานวน ๒ รุ่น มีห้องกักโรคและการคัดกรองวัณโรค ผู้ต้องขังรับย้าย (รายใหม่) ได้รับการเอกซเรย์ปอดร้อยเปอร์เซ็นต์ ทัณฑสถานบําบัดพิเศษหญิงได้รับขึ้นทะเบียนตรงหน่วยบริการร้อยเปอร์เซ็นต์ โดยพยาบาลเรือนจําดําเนินการตรวจสอบสิทธิการขึ้นทะเบียน การย้ายสิทธิและการติดตามผลการขึ้นทะเบียน เพื่อให้ผู้ต้องขังเข้าถึงสิทธิหลักประกันสุขภาพ มีการบันทึกโปรแกรมข้อมูลสุขภาพผู้ต้องขังด้วยระบบ Hosxp PCU
นอกจากนี้ ยังมีแพทย์ห้วงเวลาจากโรงพยาบาลธัญบุรี ซึ่งเป็นโรงพยาบาลแม่ข่ายของสถานพยาบาลทัณฑสถานบําบัดพิเศษหญิง เข้าตรวจในทัณฑสถาน สัปดาห์ละ ๒ ครั้ง ทุกวันเสาร์ และวันอาทิตย์ อีกทั้งได้รับการสนับสนุนช่องทางพิเศษสําหรับผู้ต้องขังที่ออกตรวจโรงพยาบาล มีห้องแยก สามารถรับรองผู้ต้องขังได้จํานวน ๑๒ เตียง มีการตรวจวัดคุณภาพอนามัยสิ่งแวดล้อมสุขาภิบาลอาหารและน้ําเป็นประจําทุกปี ผลการตรวจวัดคุณภาพอยู่ในเกณฑ์มาตรฐาน และมีการดําเนินการด้านการบําบัดและฟื้นฟูสมรรถภาพผู้ต้องขังติดยาเสพติด โดยมีการประเมินและคัดกรองผู้ต้องขัง ด้วยแบบคัดกรองและส่งต่อผู้ป่วยที่ใช้ยาและสารเสพติดเพื่อรับการบําบัดรักษาและนําเข้าข้อมูล ร้อยละ ๑๐๐
ซึ่งการลงพื้นที่ตรวจเยี่ยมในวันนี้ พลเอก ไพบูลย์ คุ้มฉายา ได้รับฟังรายงานการติดตามการดําเนินงานตามโครงการราชทัณฑ์ปันสุขฯ ของทัณฑสถานบําบัดพิเศษหญิง จังหวัดปทุมธานี จากนั้น เข้าภายในทัณฑสถานเยี่ยมชมห้องกักโรค เยี่ยมสถานพยาบาล ตรวจเยี่ยมก้องตรวจโรคและห้องทันตกรรม ซึ่งมีอุปกรณ์และเครื่องมือเครื่องมือแพทย์พระราชทาน พร้อมมอบถุงของใช้ให้กับผู้ต้องขังหญิงสูงอายุและพิการ จํานวน ๘ ราย ตรวจเยี่ยมมุมสุขภาพราชทัณฑ์ปันสุข เยี่ยมชมเรือนนอน จากนั้นเยี่ยมชมการฝึกวิชาชีพเพื่อการพัฒนาพฤตินิสัย เยี่ยมชมโรงงานฝึกวิชาชีพและโรงงานอุตสาหกรรม และตรวจเยี่ยมการดําเนินงานของฝ่ายสูทกรรม (โรงเลี้ยง) ตรวจเยี่ยมการดําเนินงานชุมชนบําบัด (บ้านกาญจนารักษ์)
โดยช่วงบ่าย พลเอก ไพบูลย์ คุ้มฉายา และคณะกรรมการมูลนิธิราชทัณฑ์ปันสุขฯ เดินทางไปยังโรงพยาบาลธัญบุรี ซึ่งเป็นโรงพยาบาลแม่ข่ายของทัณฑสถานบําบัดพิเศษหญิง เพื่อพูดคุยและให้กําลังใจแก่แพทย์และพยาบาล พร้อมเยี่ยมชมห้องพักรักษาตัวสําหรับผู้ต้องขังในโรงพยาบาล
จากนั้น เดินทางไปยังสถานพินิจและคุ้มครองเด็กและเยาวชนจังหวัดปทุมธานี เพื่อรับฟังรายงานผลการดําเนินงานจากผู้อํานวยการสถานพินิจและคุ้มครองเด็กและเยาวชนจังหวัดปทุมธานี และเข้าภายในสถานพินิจฯ เพื่อเยี่ยมชมหอนอน ห้องเรียน โรงอาหาร และห้องพยาบาล
โดยการดําเนินงานโครงการราชทัณฑ์ปันสุขฯ ในกิจกรรมต่าง ๆ เป็นความร่วมมือระหว่างกระทรวงสาธารณสุขและกระทรวงยุติธรรมที่พยายามทําให้ผู้ต้องขังได้รับบริการทางการแพทย์ และการสาธารณสุขให้เท่าเทียมกับประชาชนทั่วไปให้เป็นไปตามหลักมนุษยธรรม